Lêkolîner Ahmed Dirihî Koça Dawî Kir
Lêkolînerê Kurd Ahmedê Dirihî, ku bi salan e ser navê gul û giyayên Kurdistanê lêkolînan dikir, koça dawî kir
Nivîskar û lêkolîner Ahmet Dirihî (Kasimoglu) jiber nexweşîyeke giran îro Duşemê li Amedê koça dawî kir. Dirihî bi eslê xwe ji Çewlikê bû û meytê wî jî li gundê wî yê li Çewlîqê hat binax kirin. Ew endamê Civîna Kurmnacî ya Enstîtuya Parîsê û endamê xebatên Wateyê bû. Dirihî bi salan e ku ser gul û gîyayên Kurdistanê lêkolînan dikir. Ew di sala 1999'an de jibo Enstîtuya Kurdî ya Stenbolê dest bi tomarkirina navên nebatan dike, li 79 bajar û bajarokên Kurdistanê digere û navê gîyayan tomar dike. Dirihî di 14 salan de ferhengek amade kir ku ji 20 hezar nav û 1168 rûpelan pêk tê. Di nav ferhengê de navê nebatan bi Kurmancî, Zazakî, Soranî, Goranî, Lorî, Tirkî û Latînî hatine nivîsîn. Zanîngeha Artuklu "Ferhenga Navê Nebatan a Kurdî" çap kir. Dirihî di sala 2004'an de di Kovara Wate de xebata ser nebatan weşand û di sala 2006-2007'an de dest bi beşdarîya civînên Gruba Kurmancî ya Enstîtuya Kurdî ya Parîsê kir. Wî di sala 2011'an de derheqa heman mijarê li Zanîngeha Bîngolê beşdarê sempozyuma bi Zazakî bû.